10 Ιουλίου 2025

**Η INTERBETON επενδύει στη Μεσσηνία με την παρουσίαση της νέας υπερσύγχρονης μονάδας σκυροδέματος στην Καλαμάτα**

**Με συνολική επένδυση 2 εκατ. ευρώ, η νέα μονάδα της INTERBETON συμβάλλει στην ανάπτυξη της τοπικής αγοράς, προσφέροντας προϊόντα υψηλής ποιότητας και ενισχύοντας τη βιώσιμη ανάπτυξη στην περιοχή.**

Η INTERBETON, μέλος του Ομίλου ΤΙΤΑΝ, παρουσίασε τη **νέα, υπερσύγχρονη μονάδα σκυροδέματος στην Καλαμάτα,** σε εκδήλωση που πραγματοποιήθηκε την Πέμπτη 3 Ιουλίου, όπου παρευρέθηκαν εκπρόσωποι της πολιτείας και της τοπικής αυτοδιοίκησης, φορείς της πόλης, συνεργάτες και πελάτες της εταιρίας, καθώς και στελέχη του Ομίλου ΤΙΤΑΝ και της INTERBETON.

Η INTERBETON εξαγόρασε την ανενεργή μονάδα τον Ιούλιο του 2024 και προχώρησε σε **εκσυγχρονισμό των εγκαταστάσεων με συνολική επένδυση 2 εκατ. ευρώ.** Η νέα μονάδα εντάσσεται στη στρατηγική επέκτασης του Ομίλου ΤΙΤΑΝ, εστιάζοντας στην ανάπτυξη του τομέα έτοιμου σκυροδέματος σε περιοχές υψηλής αναπτυξιακής δυναμικής, όπως η Μεσσηνία, η οποία γνωρίζει αύξηση στην οικοδομική δραστηριότητα, ιδιαίτερα σε παραθαλάσσιες και τουριστικές περιοχές, με έμφαση στη βιώσιμη αρχιτεκτονική και τις «πράσινες» κατασκευές.

Η νέα μονάδα της INTERBETON ανταποκρίνεται στις **αυξανόμενες ανάγκες της τοπικής αγοράς**, **προσφέροντας προϊόντα υψηλής ποιότητας** για όλο το φάσμα της κατασκευαστικής δραστηριότητας. Είναι πλήρως αυτοματοποιημένη με τα πλέον σύγχρονα συστήματα διασφάλισης ποιότητας και ακολουθεί τα υψηλότερα εθνικά και διεθνή πρότυπα στην ασφάλεια και την παραγωγή. Διαθέτει ιδιόκτητο στόλο και έμπειρο και καταρτισμένο προσωπικό που εξυπηρετεί κάθε μικρό και μεγάλο έργο. Παράλληλα, **η INTERBETON στηρίζει ενεργά τη βιώσιμη ανάπτυξη** και μπορεί να υποστηρίξει ουσιαστικά την επίτευξη του στόχου της Καλαμάτας για κλιματική ουδετερότητα έως το 2030**,** συνεισφέροντας σε έναν βιώσιμο και «έξυπνο» αστικό σχεδιασμό.

Ο Χριστόφορος Βούλγαρης, Διευθυντής Δραστηριοτήτων Σκυροδέματος, στην ομιλία του ανέφερε μεταξύ άλλων: «*Ενισχύουμε την παρουσία μας στην Πελοπόννησο και επενδύουμε στη Μεσσηνία, που αποτελεί έναν από τους πιο δυναμικούς και υποσχόμενους προορισμούς της Ελλάδας, προσελκύοντας επενδυτές και επιχειρηματίες από όλους τους κλάδους της οικονομικής δραστηριότητας. Με τη νέα μονάδα στην Καλαμάτα, γινόμαστε μέρος της ανάπτυξης αυτής με έμφαση στη βιώσιμη αρχιτεκτονική και στις «πράσινες» κατασκευές. Οι καινοτόμες λύσεις και τα προϊόντα υψηλής προστιθέμενης αξίας της INTERBETON προάγουν τη βιωσιμότητα στις κατασκευές, προσφέροντας ταυτόχρονα κορυφαίες επιδόσεις και υψηλή αισθητική*».

Η INTERBETON συνεχίζει να επενδύει στρατηγικά στην ελληνική αγορά, αποδεικνύοντας ότι είναι ο προτιμώμενος συνεργάτης για βιώσιμες και ποιοτικές κατασκευές.

**Σχετικά με την INTERBETON**

Η ΙΝΤΕΡΜΠΕΤΟΝ Δομικά Υλικά Α.Ε. αποτελεί την καθετοποιημένη δραστηριότητα του Ομίλου ΤΙΤΑΝ στην Ελλάδα, με αντικείμενο την παραγωγή και εμπορία ετοίμου σκυροδέματος και λατομικών προϊόντων, καθώς και την εξόρυξη βιομηχανικών ορυκτών. Από το 1977, προσφέρει προηγμένες κατασκευαστικές λύσεις με καινοτόμα προϊόντα και υπηρεσίες, λειτουργώντας με υπευθυνότητα απέναντι στους πελάτες της, τους συνεργάτες της και την ευρύτερη κοινωνία. Διαθέτει 34 μονάδες παραγωγής ετοίμου σκυροδέματος και 14 λατομεία και ορυχεία, καθώς και το μεγαλύτερο στόλο οχημάτων μεταφοράς και άντλησης σκυροδέματος. Για περισσότερες πληροφορίες, επισκεφθείτε την ιστοσελίδα μας στη διεύθυνση [**www.interbeton.gr**](http://www.interbeton.gr).

**Σχετικά με τον Όμιλο ΤΙΤΑΝ**

Ο Όμιλος ΤΙΤΑΝ είναι μια διεθνής εταιρία στον κλάδο των δομικών υλικών για κατασκευές και υποδομές που προσφέρει καινοτόμες λύσεις για έναν καλύτερο κόσμο. Με το μεγαλύτερο μέρος της δραστηριότητάς του στις αναπτυγμένες αγορές, ο Όμιλος απασχολεί περισσότερους από 6.000 εργαζόμενους παγκοσμίως και έχει παρουσία σε πάνω από 25 χώρες, με ηγετική θέση στις ΗΠΑ, την Ευρώπη, περιλαμβανομένης της Ελλάδας, τα Βαλκάνια και την Ανατολική Μεσόγειο. Ο Όμιλος έχει επίσης κοινοπραξίες στη Βραζιλία και την Ινδία. Με 120 χρόνια ιστορίας, ο Όμιλος διατηρεί μια οικογενειακή κουλτούρα που προάγει το επιχειρηματικό πνεύμα, ενώ εργάζεται μεθοδικά με τους πελάτες του για να ανταποκριθεί στις σύγχρονες ανάγκες της κοινωνίας, προωθώντας παράλληλα τη βιώσιμη ανάπτυξη με υπευθυνότητα και ακεραιότητα. Ο Τιτάνας έχει θέσει στόχο για μηδενικές εκπομπές άνθρακα έως το 2050, με τους στόχους του για μείωση του CO2, να έχουν επικυρωθεί επιστημονικά από την πρωτοβουλία Science Based Targets (SBTi). Η μητρική εταιρεία είναι εισηγμένη στο Euronext και στο Χρηματιστήριο Αθηνών. Για περισσότερες πληροφορίες, επισκεφθείτε την ιστοσελίδα μας στη διεύθυνση **www.titanmaterials.com**.